Vatukka

## VatukkaBlackberry

* Minisarja
* Elokuva
* TV-sarja

## Perhe

**Kumppani**: Kapteeni Kohokki (TV-sarja)

## Esiintymiset televisiossa

* Elokuva
* TV-sarja
* Minisarja

## Ääninäyttelijät

* Simon Cadell (englanti, elokuva)
* Sue Elliott-Nichols (englanti, TV-sarja)
* Miles Jupp (englanti, minisarja)
* Jarmo Koski (suomi, minisarja)

**Vatukka** on entinen Sandlefordin yhdyskunnan jäsen, joka pakenee Pähkinän kanssa. Hän asuu nykyään Watershipin yhdyskunnassa. TV-sarjassa hän on naaras ja hänestä tulee Kapteeni Kohokin kumppani.

## Persoonallisuus

Vatukka on erittäin fiksu ja ovela kaniini. Hän keksii usein asioita, joita muille ei heti tule mieleen. Hän esimerkiksi ymmärtää käyttää kelluvia esineitä pakovälineinä. Muut eivät kuitenkaan aina ymmärrä hänen ideoitaan. Hän on yksi Pähkinän luotetuimmista neuvonantajista.
## Kirjat

### Ruohometsän kansa

Kirjassa Vatukka halusi lähteä Sandlefordin yhdyskunnasta siksi, koska siellä oli hänen mielestään liikaa koiraita. Kun kaniinit joutuivat ylittämään joen, Vatukka keksi käyttää kelluvaa puunkappaletta, jonka avulla Viikka ja Liutti pääsisivät joen yli, koska olivat liian väsyneitä ylittämään sitä itse.
Matkan aikana Vatukka ei vastustanut Pähkinän auktoriteettiä, toisin kuin Maitiainen, Tädyke ja Tammenterho, mutta myönsi olevansa itsekin väsynyt ja hämmentynyt, kuten muutkin, ja alkoi miettiä, onko Pähkinä tietänyt, mihin he ovat menossa. Kun kaniinit tulivat lähelle Esikon yhdyskuntaa, hän huomasi Pähkinän johtavan heitä hyvin. Hän oli myös ensimmäinen, joka kutsui tätä ylikaniiniksi.
Saavuttuaan Esikon yhdyskuntaan, Vatukka, Pähkinä ja Viikka tunsivat, että näissä kaniineissa oli jotain vikaa, mutta eivät silti tienneet todellista vaaraa. Kun Isopää jäi kiinni kiiltävään lankaan, Vatukka oli se, joka ymmärsi ensin, että tappi oli kaivettava ylös ja onnistui pelastamaan hänet.
Kun kaniinit löysivät Watershipin kukkulan, Vatukka myönsi heillä olevan vielä paljon opittavaa siitä. Hänen ajatuksensa ei ollut asua kylmissä, pienissä koloissa, joita siellä oli, vaan kaivaa syviä, turvallisia ja mukavia yhdyskuntia pyökkipuun alle, vaikka koiraat eivät kaiva. Pähkinä, Viikka ja Liutti pitivät ideasta ja näin he rakensivat Watershipin yhdyskunnan.
Nuthangerin talolla Vatukka ja Isopää vapauttivat kaksi häkkikaniinia, Apilan ja Puksin. Hän tunsi syyllisyyttä, kun jätti haavoittuneen Pähkinän talolle, joten hän palasi sinne myöhemmin Viikan kanssa löytääkseen hänet.
Kun Kapteeni Rautatammi palasi Efrafasta, Vatukka, Viikka ja Pähkinä laativat suunnitelman muutaman Efrafan naaraan pelastamiseksi. Suunnitelmassa oli kolme kohtaa: saada naaraat pois Efrafasta, katkaista takaa-ajo ja kadottava niin, ettei yksikään kaukopartio voisi löytää heitä. Kanit miettivät yhdessä, miten he voisivat ratkaista kaksi ensimmäistä ongelmaa, mutta ei kolmatta. Onneksi ollessaan matkalla Efrafaan, Viikka ja Vatukka huomasivat veneen suuren joen luona, ja he saivat Kehaarin kanssa ajatuksen käyttää venettä pakovälineenä, samalla tavalla, kun he olivat käyttäneet puunkappaletta joen ylityksessä. Koska virta oli nopea, Vatukan temppu toimi hyvin ja kaniinit kulkivat kauas Efrafasta.
Kun Kenraali Ratamo ja hänen Owslansa hyökkäävät Watershipiin, Pähkinä valitsi Vatukan ja Voikukan, kaksi nopeinta kaniinia johtamaan Bobin, Nuthangerin talon koiran, kukkulalle. Vatukka veti Bobin huomion itseensä ja sai johdatettua sen Watershipille. Kun Efrafa oli voitettu, Vatukka asettui asumaan Watershipiin ystäviensä kanssa.
## Televisio

### Elokuva

Vatukan hahmo ei elokuvassa eroa juuri siitä, minkälaiseksi hänet kirjassa esitettiin, vaan hän on samanlainen nopea ja ovela kaniini. Hänellä ei tosin ole elokuvassa muuta roolia, kuin auttaa Viikka ja Liutti joen yli sekä käyttää venettä apuna, jotta kaniinit voisivat paeta Efrafasta. Elokuvassa hän johdattaa Bobin Watershipiin Voikukan ja Hyzenthlayn kanssa.
Vatukalla on elokuvassa mustat korvat, kuten kirjassakin.
### TV-sarja

Toisin kuin kirjassa ja elokuvassa, Vatukka on esitetty TV-sarjassa naaraana. Hän kuitenkin säilyttää alkuperäisen fiksun luonteensa, mutta lisäksi hän osaa myös käyttää yrttejä parantamiseen ja häntä pidetään kaivamisen asiantuntijana. Aluksi koiraat eivät suostuneet auttamaan kaivamisessa, mutta Pähkinä ja Viikka onnistuivat suostuttelemaan heitä auttamaan.
Kun Kapteeni Kohokki saapui Watershipiin varoittamaan Rautayrtistä, Vatukka rakastui häneen ensisilmäyksellä. Valitettavasti Kohokki murskautui kiven alle, ja Vatukan sydän särkyi, koska ei tiennyt kapteenin selvinneen. Kun Liutti kertoi löytäneensä haavoittuneen Kohokin, Vatukka lähti etsimään häntä. Kun hän löysi Kohokin, hän kertoi hänelle rakastavansa tätä haavoistaan huolimatta, mutta Kohokki sanoi Vatukalle, ettei voi olla hänen kanssaan, koska Inlén musta kaniini on koskettanut häntä eikä halunnut Vatukan kärsivän, ja juoksi pois. Kun Ratamon sotilaat vangitsivat Vatukan Darkhaveniin, Kohokki yritti Hopeahanhikin kanssa auttaa häntä pakenemaan, mutta Vatukka jäi Kohokin luo, koska ei halunnut aiheuttaa hänelle ongelmia.
Kuitenkin Spartina, Darkhaveniin kuulunut naaras, käski Granite-nimisen kaniinin tappaa Vatukan, ellei Spartina palaisi Darkhaveniin seuraavan täysikuun jälkeen, mutta Vatukka pelasti Graniten hengen, kun tämä loukkaantui jahdatessaan häntä. Mutta koska Darkhavenin laki kieltää osoittamasta armoa, Rautayrtti määräsi Vatukan rangaistavaksi, ja vain Kohokki onnistui pelastamaan hänet.
Vaikka Spartina ei palannut, Graniten ei silti tehnyt mieli tappaa Vatukkaa, joten hän yritti auttaa häntä pakenemaan, mutta epäonnistui kun Ratamo vangitsi Vatukan, jotta tämä voisi tunnustaa missä Watership on ja johtaa armeijansa sinne. Kohokki, Vatukka ja Spartina onnistuivat kuitenkin pääsemään Ratamosta Hannahin, Skreen ja muutamien lepakoiden avulla. Sarjan lopussa Vatukka ja Kohokki asettuvat yhdessä asumaan Watershipiin.

## Triviaa

* Monet fanit eivät ole pitäneet siitä, että Vatukka on naaras TV-sarjassa.